pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 93/2558 

เรื่อง  การพิจารณาใช้ข้อมูลการจัดอันดับความน่าเชื่อถือ

                              

                    อาศัยอํานาจตามความในข้อ 12 แห่งประกาศคณะกรรมการกํากับตลาดทุนที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 สํานักงานออกข้อกําหนดไว้ดังต่อไปนี้


ข้อ ๑ ในประกาศนี้  
                    “การจัดอันดับความน่าเชื่อถือ”  หมายความว่า  อันดับความน่าเชื่อถือที่จัดทําโดยสถาบันจัดอันดับความน่าเชื่อถือ ซึ่งเป็นการประเมินความสามารถในการชําระหนี้ตามตราสารหรือสัญญา


ข้อ ๒ ในการใช้ข้อมูลการจัดอันดับความน่าเชื่อถือ ให้บริษัทจัดการพิจารณาโดยยึดหลักความรับผิดชอบและความระมัดระวัง (fiduciary duties) และต้องไม่เลือกปฏิบัติโดยใช้ข้อมูลการจัดอันดับความน่าเชื่อถือที่เอื้อประโยชน์แก่กองทุนอย่างไม่เหมาะสม (cherry picking) โดยอย่างน้อยต้องเป็นไปตามหลักเกณฑ์ ดังต่อไปนี้  
                    (1)  บริษัทจัดการต้องใช้อันดับความน่าเชื่อถือของตราสารหรือสัญญา (issue rating)  หากไม่มีบริษัทจัดการสามารถใช้อันดับความน่าเชื่อถืออย่างใดอย่างหนึ่งดังนี้แทนได้  
                          (ก) อันดับความน่าเชื่อถือของผู้ออกตราสารหรือคู่สัญญา (issuer rating)  ทั้งนี้ ในกรณีที่ผู้ออกตราสารหรือคู่สัญญาเป็นธนาคารที่มีกฎหมายเฉพาะจัดตั้งขึ้นให้หมายความรวมถึงอันดับความน่าเชื่อถือสนับสนุน (support credit rating) ซึ่งสถาบันจัดอันดับความน่าเชื่อถือประเมินจากแนวโน้มที่ธนาคารดังกล่าวจะได้รับการสนับสนุนทางการเงินจากรัฐบาลเมื่อมีกรณีจําเป็น  
                          (ข)  อันดับความน่าเชื่อถือของผู้รับรอง ผู้รับอาวัล ผู้สลักหลัง หรือผู้ค้ําประกัน    
                          ทั้งนี้ กรณีเป็นตราสารที่มีความเสี่ยงของตราสารเป็นการเฉพาะ เช่น หุ้นกู้เพื่อการแปลงสินทรัพย์เป็นหลักทรัพย์ (securitized bond) หรือหุ้นกู้ด้อยสิทธิ (subordinated bond) เป็นต้น ให้ใช้อันดับความน่าเชื่อถือของตราสารหรือสัญญา (issue rating) เท่านั้น  เว้นแต่ตราสารนั้นได้รับการค้ําประกันโดยผู้ค้ําประกัน บริษัทจัดการสามารถใช้อันดับความน่าเชื่อถือของผู้ค้ําประกันได้  
                    (2)  บริษัทจัดการต้องใช้อันดับความน่าเชื่อถือที่สอดคล้องเหมาะสมกับระยะเวลาการลงทุน

(3) บริษัทจัดการต้องพิจารณาทบทวนความเหมาะสมของอันดับความน่าเชื่อถือที่เลือกใช้อย่างสม่ําเสมอ โดยเฉพาะในกรณีที่สถาบันจัดอันดับความน่าเชื่อถือรายอื่นมีการปรับเปลี่ยนอันดับความน่าเชื่อถือแต่สถาบันจัดอันดับความน่าเชื่อถือรายที่บริษัทจัดการเลือกใช้ยังไม่ได้ปรับเปลี่ยนอันดับความน่าเชื่อถือ  
                    (4) บริษัทจัดการต้องมีการประเมินความเสี่ยงด้านเครดิต (credit risk) ของทรัพย์สิน ผู้ออกตราสารหรือคู่สัญญา แล้วแต่กรณี เพื่อเป็นข้อมูลประกอบการใช้อันดับความน่าเชื่อถือที่ประเมินโดยสถาบันจัดอันดับความน่าเชื่อถือด้วย


ข้อ ๓ ให้บริษัทจัดการจัดทําและจัดเก็บคําอธิบายเหตุผลในการเลือกใช้อันดับความน่าเชื่อถือเพื่อให้สํานักงาน ผู้ดูแลผลประโยชน์ หรือคณะกรรมการกองทุนสํารองเลี้ยงชีพ แล้วแต่กรณี สามารถตรวจสอบได้


ข้อ ๔ ประกาศนี้ให้ใช้บังคับตั้งแต่วันที่ 16 มกราคม พ.ศ. 2559 เป็นต้นไป


ผู้มีอํานาจลงนาม - ประกาศ  ณ วันที่  17 ธันวาคม พ.ศ. 2558                             

 

 

 

(นายรพี  สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  43  /2543

                                                                 เรื่อง  แบบร่างหนังสือชี้ชวน และการรายงานผลการขายใบแสดงสิทธิ

         ในผลประโยชน์ที่เกิดจากหลักทรัพย์อ้างอิงไทยโดยบริษัทย่อยของ

ตลาดหลักทรัพย์แห่งประเทศไทย

                                       

อาศัยอํานาจตามความในมาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๒ ในประกาศนี้

“ประกาศ กจ. 35/2543”  หมายความว่า  ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 35/2543  เรื่อง การเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยโดยบริษัทย่อยของตลาดหลักทรัพย์แห่งประเทศไทย ลงวันที่ 7 กันยายนพ.ศ. 2543

“บริษัท”  หมายความว่า   บริษัทที่ได้รับอนุญาตให้เสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยตามประกาศ กจ. 35/2543

ให้นําบทนิยามในข้อ 2 แห่งประกาศ กจ. 35/2543  มาใช้บังคับกับประกาศนี้ด้วยโดยอนุโลม 


ส่วน ๑                                                                                    หน้าที่ก่อนการเสนอขายหลักทรัพย์

                                                                                                                                      


ข้อ ๓ ร่างหนังสือชี้ชวนที่บริษัทต้องยื่นต่อสํานักงาน ให้ประกอบด้วยข้อมูลที่มีสาระสําคัญไม่แตกต่างจากแบบแสดงรายการข้อมูลการเสนอขายหลักทรัพย์ที่บริษัทได้ยื่นต่อสํานักงาน

                    ให้ผู้มีอํานาจลงนามผูกพันบริษัทลงลายมือชื่อเพื่อรับรองความถูกต้องของข้อมูลในเอกสารและข้อความของร่างหนังสือชี้ชวนตามวรรคหนึ่ง


ส่วน ๒                                                                       หน้าที่ภายหลังการเสนอขายหลักทรัพย์

                                                                                                                            


ข้อ ๔ ให้บริษัทรายงานผลการขายใบแสดงสิทธิในผลประโยชน์ที่เกิดจากหลักทรัพย์   อ้างอิงไทย แยกตามหลักทรัพย์จดทะเบียนที่เป็นหลักทรัพย์อ้างอิงตามหลักเกณฑ์ดังต่อไปนี้

(1)  แสดงจํานวนใบแสดงสิทธิในผลประโยชน์ที่เกิดจากหลักทรัพย์อ้างอิงไทยคงค้าง ณ สิ้นวันที่นายทะเบียนของบริษัทที่ออกหลักทรัพย์อ้างอิงได้ปิดสมุดทะเบียนเพื่อการเรียกประชุมผู้ถือหุ้น

(2)  ยื่นรายงานผลการขายตาม (1) ต่อสํานักงานภายในสามวันทําการนับแต่วันที่นายทะเบียนของบริษัทที่ออกหลักทรัพย์อ้างอิงได้ปิดสมุดทะเบียนเพื่อการเรียกประชุมผู้ถือหุ้น พร้อมทั้งยื่นสําเนารายงานผลการขายดังกล่าวต่อนายทะเบียนของบริษัทที่ออกหลักทรัพย์อ้างอิงภายในกําหนดเวลาดังกล่าวด้วย


ผู้มีอํานาจลงนาม -                    ประกาศ   ณ  วันที่ 12  กันยายน พ.ศ. 2543

 

 

                                                                           (นายประสาร  ไตรรัตน์วรกุล)

                                                                                         เลขาธิการ

                                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  2/2551

เรื่อง  แบบร่างหนังสือชี้ชวน และการรายงานผลการขายใบแสดงสิทธิ

ในผลประโยชน์ที่เกิดจากหลักทรัพย์อ้างอิงไทยโดยบริษัทย่อยของ  
ตลาดหลักทรัพย์แห่งประเทศไทย

(ฉบับที่ 2)

                                      

 

                   อาศัยอํานาจตามความในมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยบทบัญญัติแห่งกฎหมาย  สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 43/2543  เรื่อง แบบร่างหนังสือชี้ชวน และการรายงานผลการขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยโดยบริษัทย่อยของตลาดหลักทรัพย์แห่งประเทศไทย ลงวันที่ 12 กันยายน พ.ศ. 2543  และให้ใช้ความต่อไปนี้แทน

                   “ข้อ 4  ให้บริษัทรายงานผลการขายใบแสดงสิทธิในผลประโยชน์ที่เกิดจากหลักทรัพย์อ้างอิงไทยตามหลักเกณฑ์ดังต่อไปนี้  
                   (1)  ให้รายงานผลการขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย แยกตามหลักทรัพย์จดทะเบียนที่เป็นหลักทรัพย์อ้างอิง บนเว็บไซต์ของตลาดหลักทรัพย์แห่งประเทศไทย ซึ่งประชาชนทั่วไปสามารถเข้าถึงข้อมูลดังกล่าวได้ ภายในสามวันทําการนับแต่วันที่นายทะเบียนของบริษัทที่ออกหลักทรัพย์อ้างอิงได้ปิดสมุดทะเบียนเพื่อการเรียกประชุมผู้ถือหุ้น  
                   (2)  การรายงานผลการขายตาม (1) ให้แสดงรายละเอียดดังต่อไปนี้

                             (ก)  วันที่นายทะเบียนของบริษัทที่ออกหลักทรัพย์อ้างอิงได้ปิดสมุดทะเบียนเพื่อการเรียกประชุมผู้ถือหุ้น

                             (ข) ชื่อของหลักทรัพย์อ้างอิงของใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่เสนอขาย

                             (ค)  จํานวนใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่ขายได้ทั้งหมด                 (ง)  สัดส่วนของหลักทรัพย์อ้างอิงเมื่อเปรียบเทียบกับหลักทรัพย์อ้างอิงที่จําหน่ายได้แล้วทั้งหมด  
                      นอกจากแสดงข้อมูลตามวรรคหนึ่งแล้ว ให้บริษัทส่งข้อมูลดังกล่าวต่อสํานักงานในรูปข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนด ภายในวันที่มีการแสดงข้อมูลนั้นบนเว็บไซต์ของตลาดหลักทรัพย์แห่งประเทศไทยด้วย”


ข้อ ๒ ประกาศ  ณ วันที่  17 มกราคม พ.ศ. 2551 

 

 

 (นายธีระชัย  ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข/น.  10   /2551

เรื่อง  ระบบงานเกี่ยวกับการประกอบธุรกิจการจัดการกองทุน

 (ฉบับที่ 2)

-------------------

                   อาศัยอํานาจตามความในข้อ 2(1) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547  เรื่อง  หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547  สํานักงานออกข้อกําหนดไว้ดังต่อไปนี้


ข้อ ๑ ให้ยกเลิก (ข) ใน (3) ของข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข./น. 4/2549  เรื่อง ระบบงานเกี่ยวกับการประกอบธุรกิจการจัดการกองทุน ลงวันที่ 8 มีนาคม พ.ศ. 2549


ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2551 เป็นต้นไป


ผู้มีอํานาจลงนาม -                              ประกาศ  ณ  วันที่  28 เมษายน พ.ศ.2551

 

 

 

                                                        (นายธีระชัย ภูวนาถนรานุบาล)

                                                                   เลขาธิการ

                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.  9/2549

เรื่อง  การจัดทําและการยื่นรายงานของผู้ได้รับใบอนุญาต

เป็นตัวแทนซื้อขายสัญญาซื้อขายล่วงหน้า 

                                            
 

                       อาศัยอํานาจตามความในมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

“ตัวแทนซื้อขายสัญญา”  หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า

“ข้อมูลอิเล็กทรอนิกส์”  หมายความว่า  ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์

“ระบบรับส่งการรายงานเกี่ยวกับตัวแทนซื้อขายสัญญา”  หมายความว่า  ระบบการรับส่งข้อมูลอิเล็กทรอนิกส์ที่สํานักงาน ก.ล.ต. กําหนด เพื่อให้ตัวแทนซื้อขายสัญญาใช้ในการยื่นรายงานเกี่ยวกับตัวแทนซื้อขายสัญญากับสํานักงาน ก.ล.ต. 


ข้อ ๒ ให้ตัวแทนซื้อขายสัญญาจัดทําและยื่นรายงานฐานะการเงินและผลการดําเนินงานรวมทั้งรายงานทรัพย์สินของลูกค้าต่อสํานักงาน ก.ล.ต. ตามแบบและภายในกําหนดเวลาที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบรายงานของบริษัทหลักทรัพย์ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 

ทั้งนี้ ให้ตัวแทนซื้อขายสัญญายื่นรายงานทรัพย์สินของลูกค้าต่อสํานักงาน ก.ล.ต. ตามวรรคหนึ่งแม้ไม่มีธุรกรรมเกิดขึ้นในระยะเวลาดังกล่าวด้วย 


ข้อ ๓ ให้ตัวแทนซื้อขายสัญญายื่นรายงานตามข้อ 2 ต่อสํานักงาน ก.ล.ต. ในรูปของข้อมูลอิเล็กทรอนิกส์ผ่านระบบรับส่งการรายงานเกี่ยวกับตัวแทนซื้อขายสัญญา โดยดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ เว้นแต่สํานักงาน ก.ล.ต. จะผ่อนผันเป็นอย่างอื่น


ข้อ ๔ ในกรณีที่ตัวแทนซื้อขายสัญญาเป็นบริษัทหลักทรัพย์ที่มีหน้าที่ต้องจัดทําและยื่นรายงานตามข้อ 2 ต่อสํานักงาน ก.ล.ต. ตามพระราชบัญญัติหลักทรัพย์และตลาดหลักทรัพย์ พ.ศ. 2535 หากตัวแทนซื้อขายสัญญาได้ดําเนินการตามหลักเกณฑ์ที่กําหนดในกฎหมายดังกล่าวและประกาศที่ออกโดยอาศัยอํานาจตามกฎหมายดังกล่าวแล้ว ให้ถือว่าตัวแทนซื้อขายสัญญาได้ปฏิบัติตามประกาศนี้ด้วยแล้ว


ข้อ ๕ ประกาศนี้ให้ใช้บังคับตั้งแต่วันที่  16 เมษายน  พ.ศ. 2549  เป็นต้นไป


ผู้มีอํานาจลงนาม - ประกาศ  ณ วันที่  31 มีนาคม พ.ศ. 2549                   

 

 

 

                                                       (นายประสงค์  วินัยแพทย์)

                                                              รองเลขาธิการ

                                                        รักษาการแทนเลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.   27/2549

เรื่อง  การจัดทําและการยื่นรายงานของผู้ได้รับใบอนุญาต

เป็นตัวแทนซื้อขายสัญญาซื้อขายล่วงหน้า

(ฉบับที่  2)

                                            

อาศัยอํานาจตามความในมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 9/2549  เรื่อง การจัดทําและการยื่นรายงานของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่  31 มีนาคม พ.ศ. 2549

“ข้อ 3/1   ให้ยกเว้นหน้าที่ในการจัดทําและยื่นรายงานตามประกาศนี้ให้แก่ตัวแทนซื้อขายสัญญาดังต่อไปนี้

(1) ตัวแทนซื้อขายสัญญาที่หยุดประกอบธุรกิจเป็นตัวแทนซื้อขายสัญญาซื้อขายล่วงหน้า หรือที่ถูกคณะกรรมการ ก.ล.ต. หรือสํานักงาน ก.ล.ต. สั่งพักหรือระงับการประกอบธุรกิจเป็นตัวแทนซื้อขายสัญญาซื้อขายล่วงหน้า เมื่อสํานักงาน ก.ล.ต. ได้รับหนังสือแจ้งจากตัวแทนซื้อขายสัญญาแล้ว หรือคําสั่งของคณะกรรมการ ก.ล.ต. หรือสํานักงาน ก.ล.ต. มีผลบังคับแล้ว โดยให้ตัวแทนซื้อขายสัญญาได้รับยกเว้นรายงานทุกประเภท ตั้งแต่รายงานของเดือนที่หยุด ถูกพักหรือระงับการประกอบธุรกิจดังกล่าว และตัวแทนซื้อขายสัญญาไม่มีข้อมูลคงค้างในเรื่องที่ต้องรายงาน และสิ้นสุดลงเมื่อตัวแทนซื้อขายสัญญานั้นเริ่มประกอบธุรกิจดังกล่าวได้ใหม่โดยได้รับอนุญาตจากสํานักงาน ก.ล.ต. หรือเมื่อพ้นกําหนดระยะเวลาที่ถูกพักการประกอบธุรกิจนั้น แล้วแต่กรณี 

(2) ตัวแทนซื้อขายสัญญาที่ยังไม่สามารถเริ่มประกอบธุรกิจเป็นตัวแทนซื้อขายสัญญาซื้อขายล่วงหน้าได้ เนื่องจากอยู่ระหว่างการตรวจสอบความพร้อมในการประกอบธุรกิจโดยสํานักงาน ก.ล.ต. ตามเงื่อนไขที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้า โดยให้ตัวแทนซื้อขายสัญญาได้รับยกเว้นรายงานทุกประเภท ตั้งแต่รายงานของเดือนที่ได้รับใบอนุญาตให้ประกอบธุรกิจเป็นตัวแทนซื้อขายสัญญาซื้อขายล่วงหน้า และสิ้นสุดลงเมื่อตัวแทนซื้อขายสัญญานั้นได้รับอนุญาตจากสํานักงาน ก.ล.ต. ให้เริ่มประกอบธุรกิจดังกล่าว” 


ข้อ ๒ ประกาศนี้ให้ใช้บังคับตั้งแต่วันที่  1 กรกฎาคม พ.ศ. 2549   เป็นต้นไป


ผู้มีอํานาจลงนาม - ประกาศ  ณ วันที่  29 มิถุนายน 2549                        

 

 

 

 (นายประสงค์ วินัยแพทย์)

รองเลขาธิการ

     รักษาการแทนเลขาธิการ

                                              สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์
========================================================

ที่ สธ. 17/2551

เรื่อง การจัดทําและการยื่นรายงานของผู้ได้รับใบอนุญาต

เป็นตัวแทนซื้อขายสัญญาซื้อขายล่วงหน้า 

(ฉบับที่ 3)

อาศัยอํานาจตามความในมาตรา 14 และมาตรา 19 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงาน ก.ล.ต. ออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 9/2549 เรื่อง การจัดทําและการยื่นรายงานของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 31 มีนาคม พ.ศ. 2549 และให้ใช้ความต่อไปนี้แทน

“ข้อ 2 ให้ตัวแทนซื้อขายสัญญาจัดทําและยื่นรายงานฐานะการเงินและผลการดําเนินงาน รายงานการทําธุรกรรม รวมทั้งรายงานทรัพย์สินของลูกค้าต่อสํานักงาน ก.ล.ต. ตามแบบและภายในกําหนดเวลาที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยแบบรายงานของบริษัทหลักทรัพย์ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535

ทั้งนี้ ให้ตัวแทนซื้อขายสัญญายื่นรายงานการทําธุรกรรมและรายงานทรัพย์สินของลูกค้าต่อสํานักงาน ก.ล.ต. ตามวรรคหนึ่งแม้ไม่มีธุรกรรมเกิดขึ้นในระยะเวลาดังกล่าวด้วย”

ข้อ 2 ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2551 เป็นต้นไป

ประกาศ ณ วันที่ 4 มิถุนายน พ.ศ. 2551 

 (นายธีระชัย ภูวนาถนรานุบาล)

 เลขาธิการ

######  สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 27/2546

          เรื่อง การคํานวณและการรายงานการคํานวณเงินกองทุนของบริษัทหลักทรัพย์ ประเภทการให้สินเชื่อเพื่อธุรกิจหลักทรัพย์

                                         

                    อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ข้อ 1(3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง  หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 และข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์  ที่ กธ. 22 /2546  เรื่อง การดํารงเงินกองทุนของบริษัทหลักทรัพย์ประเภทการให้สินเชื่อเพื่อธุรกิจ หลักทรัพย์  ลงวันที่ 18 กันยายน พ.ศ. 2546 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

                    “บริษัทหลักทรัพย์” หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์

                   “รายงานการคํานวณเงินกองทุน”  หมายความว่า รายงานการคํานวณเงินกองทุน ตามแบบและคําอธิบายประกอบแบบที่กําหนดตามข้อ 2

                     “สํานักงาน” หมายความว่า สํานักงานคณะกรรมการกํากับหลักทรัพย์และ ตลาดหลักทรัพย์


ข้อ ๒ ให้บริษัทหลักทรัพย์คํานวณเงินกองทุนตามแบบ บ.ล.ล. 1 และคําอธิบายประกอบการคํานวณเงินกองทุนตามแบบ บ.ล.ล. 1 ที่กําหนดท้ายประกาศนี้


ข้อ ๓ ให้บริษัทหลักทรัพย์จัดทํารายงานการคํานวณเงินกองทุนตามหลักเกณฑ์ดังนี้

                    (1) จัดทํารายงานการคํานวณเงินกองทุนเป็นรายวันให้เสร็จสิ้นภายในวันทําการถัดไป โดยรายงานทุกฉบับต้องมีการลงลายมือชื่อรับรองความถูกต้องโดยบุคคลผู้มีอํานาจลงนาม

                    (2) ยื่นรายงานการคํานวณเงินกองทุนของวันทําการสุดท้ายของเดือนต่อสํานักงานภายในวันที่เจ็ดของเดือนถัดไป

                    (3) เก็บรักษารายงานการคํานวณเงินกองทุนของทุกวันพร้อมหลักฐานที่ใช้ประกอบการคํานวณรายงานดังกล่าวไว้เป็นเวลาไม่น้อยกว่าหนึ่งปี เพื่อพร้อมที่จะให้สํานักงานตรวจสอบได้หรือพร้อมที่จะจัดส่งให้แก่สํานักงานเมื่อได้รับการร้องขอ


ข้อ ๔ ประกาศนี้ให้ใช้บังคับตั้งแต่วันที่  16 ตุลาคม พ.ศ. 2546 เป็นต้นไป


ผู้มีอํานาจลงนาม - ประกาศ ณ  วันที่  3 ตุลาคม พ.ศ. 2546

 

 

 

 

                                                         (นายประสาร  ไตรรัตน์วรกุล)

                                                                   เลขาธิการ

                               สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 29 /2551

เรื่อง การคํานวณและการรายงานการคํานวณเงินกองทุนของบริษัทหลักทรัพย์

ประเภทการให้สินเชื่อเพื่อธุรกิจหลักทรัพย์

(ฉบับที่ 2)

 

อาศัยอํานาจตามความในข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 22/2546 เรื่อง การดํารงเงินกองทุนของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 18 กันยายน พ.ศ. 2546 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในหน้า 6 ของคําอธิบายประกอบการคํานวณเงินกองทุนตามแบบ บ.ล.ล. 1 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 27/2546 เรื่อง การคํานวณและการรายงานการคํานวณเงินกองทุนของบริษัทหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 3 ตุลาคม พ.ศ. 2546 และให้ใช้ความในหน้า 6 ของคําอธิบายที่แนบท้ายประกาศนี้แทน

 ข้อ 2 ประกาศนี้ให้ใช้บังคับตั้งแต่วันที่ 13 พฤศจิกายน พ.ศ. 2551 เป็นต้นไป

ประกาศ ณ วันที่ 13 พฤศจิกายน พ.ศ. 2551 

(นายธีระชัย ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สย.  37/2549

เรื่อง การให้ความเห็นชอบสถาบันจัดอันดับความน่าเชื่อถือ

ในการเสนอขายตราสารหนี้

                                                                     
 

                   อาศัยอํานาจตามความในข้อ 18 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กย. 31/2549 เรื่อง  การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 15 พฤศจิกายน พ.ศ. 2549 ข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2/2549 เรื่อง  การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549 และข้อ 4(4) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2549 เรื่อง  การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 24 มกราคม พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ 1   ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 13/2549  เรื่อง การให้ความเห็นชอบสถาบันจัดอันดับความน่าเชื่อถือในการเสนอขายพันธบัตร หุ้นกู้ และตั๋วเงินที่เป็นหลักทรัพย์ ลงวันที่ 5 เมษายน พ.ศ. 2549


ข้อ ๒ ในประกาศนี้  
                   คําว่า “บริษัทใหญ่” และ “การจัดอันดับความน่าเชื่อถือ”  ให้หมายความเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายตราสารหนี้


ข้อ ๓ ให้สถาบันจัดอันดับความน่าเชื่อถือดังต่อไปนี้เป็นสถาบันจัดอันดับความน่าเชื่อถือที่ได้รับความเห็นชอบจากสํานักงานเฉพาะในการเสนอขายตราสารหนี้ของนิติบุคคลที่มีลักษณะตามข้อ 4  
                   (1)  Standard & Poor

(2)  Moody’s

                   (3)  Fitch

                   (4)  Rating and Investment Information, Inc.


ข้อ ๔ ในการจัดอันดับความน่าเชื่อถือ  ให้นิติบุคคลดังต่อไปนี้สามารถใช้สถาบันจัดอันดับความน่าเชื่อถือที่ได้รับความเห็นชอบจากสํานักงานตามข้อ 3 ได้     
                   (1)  นิติบุคคลที่จัดตั้งขึ้นตามกฎหมายไทย ซึ่งมีลักษณะอย่างใดอย่างหนึ่งดังต่อไปนี้  
                        (ก)  มีบริษัทใหญ่เป็นนิติบุคคลที่จัดตั้งขึ้นตามกฎหมายต่างประเทศ  
                        (ข)  ออกและเสนอขายตราสารหนี้ในประเทศไทยและต่างประเทศในคราวเดียวกัน

(2)  นิติบุคคลที่จัดตั้งขึ้นตามกฎหมายต่างประเทศ


ข้อ ๕ ประกาศนี้มีผลใช้บังคับตั้งแต่วันที่ 1 มกราคม พ.ศ. 2550 เป็นต้นไป


ผู้มีอํานาจลงนาม - ประกาศ  ณ  วันที่  6 ธันวาคม พ.ศ. 2549 

 

 

                                                             (นายธีระชัย  ภูวนาถนรานุบาล)

                                                                         เลขาธิการ

                                           สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สย. 6/2550

เรื่อง การให้ความเห็นชอบสถาบันจัดอันดับความน่าเชื่อถือ

ในการเสนอขายตราสารหนี้

 (ฉบับที่ 2)

 อาศัยอํานาจตามความในข้อ 18 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กย. 31/2549 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 15 พฤศจิกายน พ.ศ. 2549 ข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2/2549 เรื่อง การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549 และข้อ 4(4) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2549 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 24 มกราคม พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 3 และข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สย. 37/2549 เรื่อง การให้ความเห็นชอบสถาบันจัดอันดับความน่าเชื่อถือในการเสนอขายตราสารหนี้ ลงวันที่ 6 ธันวาคม พ.ศ. 2549 และให้ใช้ความต่อไปนี้แทน

“ข้อ 3 ให้สถาบันจัดอันดับความน่าเชื่อถือดังต่อไปนี้เป็นสถาบันจัดอันดับความน่าเชื่อถือที่ได้รับความเห็นชอบจากสํานักงานเฉพาะในกรณีตามข้อ 4   
 (1) Standard & Poor

 (2) Moody’s

 (3) Fitch

 (4) Rating and Investment Information, Inc.

 ข้อ 4 การจัดอันดับความน่าเชื่อถือในกรณีดังต่อไปนี้ ให้ดําเนินการได้โดยสถาบันจัดอันดับความน่าเชื่อถือที่ได้รับความเห็นชอบจากสํานักงานตามข้อ 3  
 (1) การเสนอขายตราสารหนี้ที่ออกโดยนิติบุคคลที่จัดตั้งขึ้นตามกฎหมายไทย ซึ่งมีลักษณะอย่างใดอย่างหนึ่งดังต่อไปนี้

1. มีบริษัทใหญ่เป็นนิติบุคคลที่จัดตั้งขึ้นตามกฎหมายต่างประเทศ
2. ออกและเสนอขายตราสารหนี้ในประเทศไทยและต่างประเทศในคราวเดียวกัน

 (2) การเสนอขายตราสารหนี้ที่ออกโดยนิติบุคคลที่จัดตั้งขึ้นตามกฎหมายต่างประเทศ

 (3) การเสนอขายตราสารหนี้ที่มีผู้ค้ําประกันหรือผู้รับอาวัล เป็นนิติบุคคลที่จัดตั้งขึ้นตามกฎหมายต่างประเทศ ทั้งนี้ เมื่อเป็นการจัดอันดับความน่าเชื่อถือของผู้ค้ําประกันหรือผู้รับอาวัลดังกล่าว”

######  ข้อ 2 ประกาศนี้ให้มีผลใช้บังคับตั้งแต่วันที่ 16 มิถุนายน พ.ศ. 2550 เป็นต้นไป

######  ประกาศ ณ วันที่ 4 มิถุนายน พ.ศ.2550

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์